Geleende spreuke op Rebusfontein – WoordNoot
6 Januarie 2020 6 Januarie 2020 woordnoot
Geleende spreuke op Rebusfontein
‘n Baie vrolike en vreugdevolle groet hier van Rebusfontein! Soos julle weet, het ek bietjie met Scrapy se Vuurpyl na Rebusfontein toe uitgewyk. Ek is afgesny van die sosiale wêreld daarbuite. Vir ‘n wyle, altans. En watter beter plek as om hier in ons eie Towerdorp te kom uitspan. Lorenzo hou alles nog mooi in stand. Una, jy moet dalk net vir Lorenzo sê dat Danie bietjie minder moet eet. Lyk my hy is Lorenzo se favorite want hulle albei is maar bietjie ronder om die middel! Ja! Lorenzo het ook ‘n effense rolletjie. Ek dink dis omdat ons so min hierna toe kom dat hy nie meer veel bekommer oor sy voorkoms nie! Maar al ons vierpotige vriende hier is blinkvet en supergesond. Terloops, dis Liefkat wat geskinder het oor Danie en Lorenzo, maar ek het haar die kop gewas hoor! Jy praat nie agteraf nie!
Toe ek hier aanland, het ek gedog Bondels was ook hier want soos sy die veld beskryf het met al die veldblomme en groen gras daar by haar huisie in Rerige Land, is presies soos dit hier lyk. Selfs waar die sirkus uitgebrand het, is die gras weer lieflik groen. En daai amfiteater smag na musiek.
Ek gaan so effe traag wees met blog vir ‘n wyle, maar ek het op iemand se spreuke afgekom wat nogal soveel waarheid inhou. Toe besluit ek dat terwyl ek nou hier is en bietjie tyd het, gaan ek ‘n groot kennisgewingbord maak. Amper soos die een:
Ek gaan die uitdaging aan myself stel om ten minste elke dag een van tannie Regina Brett van somewhere in USA, se lewenswoorde hier te skryf. Daar is net 27. Sommige van julle ken dit al uit julle koppe uit. Die lekkerte gaan wees om te sien hoe dit ons lewens elke dag raak. En ek hoop julle sal skryf daaroor.
Onthou ek is ver en ek stuur al my pos met Possie Posduif.
Vandag se geleende spreuk is:
Groete uit ‘n lieflike koel Rebusfontein!
Next Geleende spreuke 2
7 Januarie 2020 om 3:54 vm
Oe, jaloers is ek. Verlang Rebusfontein toe. So daai spreuk is kapow reg vir my.
7 Januarie 2020 om 5:06 vm
Hi Vliegie…dankie vir die inlloer!!! Jou huisie is nog reg. Lorenzo maak elke dag al die venters oop dat die heerlike lug deur waai!!
7 Januarie 2020 om 9:34 vm
Ek dink ek moet ook pak en wegloop
7 Januarie 2020 om 9:44 vm
Jy sal dalk moet…dis net jy wat Lorenzo weer in shape gaan kry
7 Januarie 2020 om 10:16 vm
Lorenzo. Ek verlang na hom ook. En al die Towerinne.
7 Januarie 2020 om 10:17 vm
Ek mis hulle ook…..
7 Januarie 2020 om 10:36 vm
Jinne Woordjies hoe verlang ek nou na Rebusfontein. Ek dink ek moet ‘n paar dinge in orde kry en ook wegloop soontoe. Net gou paar Jêm tertjies bak eers…
7 Januarie 2020 om 11:33 vm
Bring asb baie…..
7 Januarie 2020 om 9:34 nm
Dis te heerlik. Ek weet presies hoe daardie weg van alles af voel na my tien dae alleen op die plaas. Doen mens se siel goed. Rus maar n bietjie en geniet elke oomblik.
8 Januarie 2020 om 5:35 nm
Ek wil ook wegloop na Rhebusfontein, net so bietjie daar gaan sit en net wees
8 Januarie 2020 om 5:36 nm
Kom….hier is wyn en sweets en als wat lekker is😂
9 Januarie 2020 om 3:21 vm
Beste ooit, niks in Rebusfontein maak vet nie, bargain
9 Januarie 2020 om 7:48 vm
Nooit!!! Dis hoekom dit so salig is!